CELEX: 32006R1368
Language: hr
Date: 2006-06-27 00:00:00
Title: Uredba Vijeća (EZ) br. 1368/2006 od 27. lipnja 2006. o izmjeni Uredbe (EZ) br. 1035/2001 o utvrđivanju programa dokumentacije o ulovu ribe Dissostichus sp.

11/Sv. 123
            
            
               HR
            
            
               Službeni list Europske unije
            
            
               94
            
         32006R1368
   
               L 253/1
            
            
               SLUŽBENI LIST EUROPSKE UNIJE
            
         UREDBA VIJEĆA (EZ) br. 1368/2006
   od 27. lipnja 2006.
   o izmjeni Uredbe (EZ) br. 1035/2001 o utvrđivanju programa dokumentacije o ulovu ribe Dissostichus sp.
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 37.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:
   
               (1)
            
            
               Uredbom Vijeća (EZ) br. 1035/2001 od 22. svibnja o utvrđivanju programa dokumentacije o ulovu ribe Dissostichus sp. (2) provodi se program dokumentacije o ulovu koji je usvojila Komisija za očuvanje antarktičkih morskih živih resursa, dalje u tekstu: „CCAMLR”, na njezinom 18. godišnjem sastanku u studenome 1999.
            
         
               (2)
            
            
               CCAMLR je usvojio niz izmjena programa i rezolucije koja se na njega odnosi, s ciljem poboljšanja kontrole istovara, uvoza, izvoza, ponovnog izvoza i pretovara ribe Dissostichus sp. i usklađivanja njegove provedbe.
            
         
               (3)
            
            
               Uredbu (EZ) br. 1035/2001 bi stoga trebalo u skladu s time izmijeniti,
            
         DONIJELO JE OVU UREDBU:
   Članak 1.
   Uredba (EZ) br. 1035/2001 mijenja se kako slijedi:
   
               1.
            
            
               Sljedeće točke dodaju se članku 3.:
               
                           „(d)
                        
                        
                           ‚uvoz’ znači fizički ulaz ili unos ulova u bilo koji dio geografskog područja pod nadzorom države, osim kada je ulov istovaren ili pretovaren u okviru značenja ‚istovara’ ili ‚pretovara’ iz točaka (e) i (f);
                        
                     
                           (e)
                        
                        
                           ‚istovar’ znači početni premještaj ulova u obliku u kojem je ulovljen ili prerađen s broda u pristanište ili na drugi brod u luci ili području slobodne trgovine gdje ulov pri istovaru ovjerava nadležno tijelo države luke;
                        
                     
                           (f)
                        
                        
                           ‚pretovar’ znači:
                           
                                       —
                                    
                                    
                                       prijenos ulova u obliku u kojem je ulovljen ili prerađen s broda na drugi brod ili neko drugo prijevozno sredstvo i, kada se taj prijenos odvija u području pod nadzorom države luke, u svrhu uklanjanja ulova iz te države,
                                    
                                 
                                       —
                                    
                                    
                                       privremeni smještaj ulova na obali ili nekoj umjetnoj konstrukciji radi lakšeg prijenosa kada ulov nije istovaren u okviru značenja iz točke (e);
                                    
                                 
                     
                           (g)
                        
                        
                           ‚izvoz’ znači svako kretanje ulova u obliku u kojem je ulovljen ili prerađen, iz područja pod nadzorom neke države ili iz slobodne trgovinske zone istovara, ili, ako je ta država ili slobodna trgovinska zona dio carinske unije, bilo koje druge države članice te carinske unije;
                        
                     
                           (h)
                        
                        
                           ‚ponovni izvoz’ znači svako kretanje ulova u obliku u kojem je ulovljen ili prerađen iz područja pod nadzorom države, slobodne trgovinske zone ili države članice carinske unije uvoza, osim ako je ta država, slobodna trgovinska zona ili bilo koja država članica te carinske unije uvoza prvo mjesto uvoza, u kojem slučaju kretanje znači izvoz u okviru definicije iz točke (g);
                        
                     
                           (i)
                        
                        
                           ‚država luke’ znači država koja nadzire određeno lučko područje ili slobodnu trgovinsku zonu radi istovara, pretovara, uvoza, izvoza i ponovnog izvoza i koja je nadležna za izdavanje potvrde o istovaru ili pretovaru.”
                        
                     
         
               2.
            
            
               Članak 4. zamjenjuje se sljedećim:
               „Članak 4.
               1.   Države članice će zatražiti, kao uvjet za dobivanje odobrenja ili dozvole za izlov ribe Dissostichus sp., da brod istovaruje ulov samo u državama koje su ugovorne stranke CCAMLR-a ili koje inače primjenjuju program dokumentacije o ulovu.
               2.   Države članice prilažu odobrenjima i dozvolama za izlov ribe Dissostichus sp. imena svih ugovornih stranaka CCAMLR-a i država koje su obavijestile Tajništvo CCAMLR-a da primjenjuju program dokumentacije o ulovu.
               3.   Države članice poduzimaju sve potrebne mjere kako bi osigurale da za svaki istovar i pretovar ribe Dissostichus sp. njihovi brodovi koji imaju dozvolu za izlov ribe Dissostichus sp. pravodobno ispune dokument o ulovu.”
            
         
               3.
            
            
               U članku 10. stavku 1. točki (b), prva alineja zamjenjuje se sljedećim:
               
                           „—
                        
                        
                           potvrdu s potpisom i pečatom odgovornog službenika države luke istovara ili slobodne trgovinske zone koji djeluje pod upravom carinskih ili ribarskih vlasti države luke te je nadležan za ovjeru dokumenata o ulovu ribe Dissostichus sp., i”.
                        
                     
         
               4.
            
            
               U članku 12. stavku 1., prva alineja zamjenjuje se sljedećim:
               
                           „—
                        
                        
                           potvrdu s potpisom i pečatom odgovornog službenika države luke istovara ili slobodne trgovinske zone koji djeluje pod upravom carinskih ili ribarskih vlasti države luke te je nadležan za ovjeru dokumenata o ulovu ribe Dissostichus sp., i”.
                        
                     
         
               5.
            
            
               Članak 22. zamjenjuje se sljedećim:
               „Članak 22.
               Do 15. ožujka, 15. lipnja, 15. rujna i 15. prosinca svake godine države članice dostavljaju Komisiji pregled dokumenata o ulovu izdanih u njihovom području ili primljenih u njihovo područje u vezi s istovarom, uvozom, izvozom, ponovnim izvozom ili pretovarom, koji uključuje sljedeće podatke: identifikacijske brojeve dokumenata; datum istovara, uvoza, izvoza, ponovnog izvoza ili pretovara; podrijetlo i odredište.”
            
         
               6.
            
            
               Prilozi I., II. i III. zamjenjuju se tekstom Priloga ovoj Uredbi.
            
         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 27. lipnja 2006.
      
         
            Za Vijeće
         
         
            Predsjednik
         
         J. PRÖLL
      
   
   
      (1)  SL C 304 E, 1.12.2005., str. 18.
   
      (2)  SL L 145, 31.5.2001., str. 1. Uredba kako je izmijenjena Uredbom (EZ) br. 669/2003 (SL L 97, 15.4.2003., str. 1.).
   PRILOG
   
      „
      
         PRILOG I.
         DOKUMENT O ULOVU RIBE DISSOSTICHUS I DOKUMENT O PONOVNOM IZVOZU RIBE DISSOSTICHUS
         
         Dokument o ulovu i ponovnom izvozu uključuje sljedeće podatke:
         
                     1.
                  
                  
                     Posebni identifikacijski broj koji se sastoji od:
                     
                                 i.
                              
                              
                                 četveroznamenkastog broja koji sadrži dvoznamenkastu oznaku države Međunarodne organizacije za normizaciju (ISO), nakon čega slijede zadnje dvije znamenke godine za koju je dokument izdan:
                              
                           
                                 ii.
                              
                              
                                 troznamenkastog rednog broja (počevši od 001) koji označava redoslijed izdavanja obrazaca dokumenta o ulovu.
                              
                           
               
                     2.
                  
                  
                     Sljedeće podatke:
                     
                                 i.
                              
                              
                                 naziv, adresu, brojeve telefona i telefaksa tijela koje je izdalo obrazac dokumenta o ulovu;
                              
                           
                                 ii.
                              
                              
                                 naziv, matičnu luku, nacionalni registracijski broj i pozivni znak broda te, ako je to primjenjivo, njegov registracijski broj IMO-a/Lloyda;
                              
                           
                                 iii.
                              
                              
                                 broj odobrenja ili dozvole izdane brodu, ako je to primjenjivo;
                              
                           
                                 iv.
                              
                              
                                 masu svake istovarene ili pretovarene vrste ribe Dissostichus prema vrsti proizvoda, i
                                 
                                             (a)
                                          
                                          
                                             prema statističkom potpodručju ili predjelu CCAMLR-a ako je ulovljena u području koje pokriva Konvencija; i/ili
                                          
                                       
                                             (b)
                                          
                                          
                                             prema statističkom području, potpodručju ili predjelu Organizacije Ujedinjenih naroda za prehranu i poljoprivredu (FAO-a) ako je riba ulovljena izvan područja koje pokriva Konvencija;
                                          
                                       
                           
                                 v.
                              
                              
                                 datume početka i kraja razdoblja izlovljavanja;
                              
                           
                                 vi.
                              
                              
                                 u slučaju istovara, datum i luku u kojoj je ulov istovaren; ili, u slučaju pretovara, datum i ime broda, njegovu zastavu i nacionalni registracijski broj te registracijski broj u registru zemlje čiju zastavu vije (za brodove iz Zajednice, interni registracijski broj u registru flote dodijeljen brodu u skladu s člankom 5. Uredbe Komisije (EZ) br. 2090/98 od 30. rujna 1998. o registru ribarskih brodova Zajednice);
                              
                           
                                 vii.
                              
                              
                                 ime, adresu, brojeve telefona i telefaksa jednog ili više primatelja ulova i količinu svake primljene vrste ribe i vrste proizvoda; i
                              
                           
                                 viii.
                              
                              
                                 pojedinosti o prijevozu u odjeljku o izvozu dokumenta o ulovu ribe Dissostichus i u odjeljku o ponovnom izvozu dokumenta o ponovnom izvozu ribe Dissostichus prema potrebi:
                                 
                                             (1)
                                          
                                          
                                             ako se prijevoz odvija morskim putem:
                                             
                                                         —
                                                      
                                                      
                                                         broj(eve) kontejnera ili, ako se radi o više od jednog kontejnera, popis brojeva kontejnera u privitku ovjerenom potpisom i pečatom tijela koje ovjerava dokument o ulovu ribe Dissostichus ili dokument o ponovnom izvozu ribe Dissostichus; ili
                                                      
                                                   
                                                         —
                                                      
                                                      
                                                         ime broda; i
                                                      
                                                   
                                                         —
                                                      
                                                      
                                                         broj brodskog tovarnog lista, datum i mjesto izdavanja
                                                      
                                                   
                                       
                                             2.
                                          
                                          
                                             ako se prijevoz odvija zračnim putem:
                                             
                                                         —
                                                      
                                                      
                                                         broj leta, broj avionskog tovarnog lista, mjesto i datum izdavanja
                                                      
                                                   
                                       
                                             3.
                                          
                                          
                                             ako se prijevoz odvija na drugi način (kopneni prijevoz):
                                             
                                                         —
                                                      
                                                      
                                                         registracijski broj kamiona i državljanstvo; ili
                                                      
                                                   
                                                         —
                                                      
                                                      
                                                         broj željezničkog tovarnog lista; i
                                                      
                                                   
                                                         —
                                                      
                                                      
                                                         datum i mjesto izdavanja.
                                                      
                                                   
                                       
                           
               
      
         PRILOG II.
         
            
         
            
      
      
         PRILOG III.
         
            
      
      ”